Diari Oficial de la Generalitat Valenciana


Sumari del DOGV 6253, del 26-04-2010 (2010/4300)

Aprovació del Projecte de la Ronda de Moncofa.
----------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4300


Organisme emissor
:   Ajuntament de Moncofa

Tipus de document
:   Anunci

Aprovació del Projecte de la Ronda de Moncofa. [2010/4300]  
La Junta de Govern Local, per delegació del Ple de data 22.06.2007, en sessió celebrada amb caràcter ordinari el 07.04.2010, va adoptar per unanimitat publicar el següent acord, entre d'altres:  
Antecedents de fet  
Amb data 15.12.2009 l'Oficina de Supervisió de Projectes de la Diputació Provincial de Castelló va emetre un informe preceptiu favorable del Projecte de la Ronda de Moncofa.  
En la Junta de Govern Local, celebrada amb caràcter ordinari el 18.12.2009, es va acordar sotmetre a informació pública el Projecte de la Ronda de Moncofa.  
Amb data 24.12.2009 es va publicar l'anunci d'informació pública en el Butlletí Oficial de la Província núm. 155.   
Amb data 12.01.2010 es va publicar l'anunci d'informació pública del Projecte de la Ronda en el Diari Oficial de la Comunitat Valenciana núm. 6182.  
Amb data 21.12.2009 l'anunci d'informació pública del Projecte de la Ronda de Moncofa es va exposar al tauler d'anuncis de l'Ajuntament fins al 15.02.2010.  
Dins del termini concedit per a efectuar al·legacions, Alfredo Recatalá Sales com a portaveu del Grup Municipal Popular de Moncofa va efectuar les al·legacions que consten en l'expedient.  
Consta en l'expedient l'informe dels tècnics municipals de data 17.03.2010 que resol les al·legacions, i que es transcriu íntegrament:  
«Els funcionaris que subscriuen emeten el següent informe en relació amb les al·legacions de caràcter tècnic presentades en el període d'informació pública prèviament a l'aprovació del denominat Projecte de Construcció de la Ronda de Moncofa:  
· Al·legació presentada per Pablo Delgado Gil, en representació d'Alejandra Romero Arnau i altres, mitjançant l'escrit amb número de registre d'entrada 1918, de data 15 de febrer de 2005.  
En relació amb la manifestació referent a la imprevisió de l'afecció de l'AVE, cal informar que el Projecte de Construcció de Plataforma per al Tren d'Alta Velocitat Nou accés ferroviari de Llevant, Madrid, Castella la Manxa, Comunitat Valenciana, Regió de Múrcia tram la Llosa-Moncofa preveu l'execució de les obres de desviació de la ronda que resulten incompatibles amb la present actuació.  
Sense perjuí del que es disposa anteriorment, es manifesta la nul·litat del projecte exposat al públic sense determinar la concurrència de cap causa de nul·litat de les previstes en l'article 62 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Del que es disposa anteriorment, es desprén que no concorre cap causa de nul·litat, per la qual cosa és procedent desestimar el present punt d'al·legacions.  
En relació amb la manifestació relativa a la imprecisió quant al nombre de carrils, cal informar que el projecte objecte d'exposició pública consta de 2 carrils, no de 4 tal com manifesta l'al·legant; i es dóna amb això compliment al que estableixen les homologacions sectorials dels sectors objecte de desenvolupament en l'actualitat.  
Quant a la manifestació referent a la imprevisió d'accessos, cal informar que el projecte preveu expressament que totes les parcel·les en què l'accés a elles no es puga realitzar per camins rurals s'efectuarà directament des de la ronda, i s'executaran per a això les entrades pertinents en cada cas, i es troben dibuixades de manera clara en els plànols del propi projecte la reposició d'accessos.  
Quant a la manifestació relativa a la imprevisió de drenatge, cal informar que el drenatge de la calçada s'ha resolt sense necessitat de la col·locació d'albellons i embornals. De fet, el propi projecte preveu de manera expressa el disseny d'un sistema de drenatge superficial constituït per una sèrie de col·lectors longitudinals sota berma que arreplegaran les aigües de vessament de la calçada.   
En conseqüència, és procedent desestimar el primer punt d'al·legacions i procedir a l'aclariment dels punts sol·licitats d'acord amb el que establix aquest informe.  
· Al·legació presentada per Alfredo Recatalá Sales, en representació del Grup Municipal Popular, mitjançat l'escrit amb número de registre d'entrada 842 de data 25 de gener de 2010.  
En relació amb el punt d'al·legacions referent a la improcedència del traçat de la ronda donat el compromís de finançament a càrrec de l'Ajuntament de la reposició del vial, cal informar que el Projecte de Construcció de Plataforma per al Tren d'Alta Velocitat Nou accés ferroviari de Llevant, Madrid, Castella la Manxa, Comunitat Valenciana, Regió de Múrcia. Tram la Llosa-Moncofa preveu l'execució de les obres de desviació de la ronda que resulten incompatibles amb aquesta actuació.  
En relació amb el segon punt d'al·legacions cal informar que per mitjà d'un escrit de data 24 de novembre de 2008, la Direcció General de Carreteres de l'Estat ja va emetre un nou pronunciament que autoritzava expressament les obres corresponents a la ronda d'acord amb el traçat previst en aquest projecte.  
En relació amb el punt d'al·legacions referent a l'amplària del vial del projecte objecte d'exposició pública, cal informar que les dimensions del vial d'aquest projecte obeeixen al que estableixen les homologacions sectorials dels sectors objecte de desenvolupament en l'actualitat.  
En conseqüència, cal desestimar les al·legacions i procedir a l'aclariment dels punts sol·licitats d'acord amb el que estableix aquest informe.  
En conseqüència, i atenent tot el que antecedeix és procedent elevar la següent proposta de resolució:  
Única. Procedir a l'aclariment i desestimar, si és el cas, d'acord amb el contingut de l'informe, els escrits d'al·legacions de Pablo Delgado Gil, en representació d'Alejandra Romero Arnau i altres, i d'Alfredo Recatalá Sales, en representació del Grup Municipal Popular.  
Cosa que es comunica als efectes oportuns,  
Amb data 01.02.2010 va entrar en aquest Ajuntament la comunicació de la Confederació Hidrogràfica del Xúquer relativa a la fase d'informació pública de l'obra denominada Ronda de Moncofa en què se sol·licitava la presentació de documentació, fet que es va resoldre favorablement pel mateix organisme en el comunicat de data 22.02.2010 on es feia constar l'existència d'autorització de la Confederació per a l'execució de la Ronda de Moncofa en la zona de policia del riu Belcaire al terme municipal de Moncofa, en l'expedient 2008AZ0483.  
A aquests antecedents de fet se li apliquen les següents fonaments jurídics:  
1. Competència de l'òrgan de contractació.  
La disposició addicional 2.2 de la Llei 30/2007, de Contractes del Sector Públic, disposa que correspon al Ple les competències com a òrgan de contractació respecte dels contractes d'obres, quan l'import supere el 10% dels recursos ordinaris del pressupost, i en tot cas, la quantia de sis milions d'euros, inclosos els de caràcter plurianual quan la seua duració no siga superior a quatre anys, sempre que l'import acumulat de totes les anualitats no supere ni el percentatge indicat, referit als recursos ordinaris del pressupost del primer exercici, ni la quantia assenyalada.  
L'informe de la Secretaria Intervenció de 26.05.2009 conclou que, segons el pressupost per a l'exercici 2009 i, per tant, vigent a data de l'informe per no haver-se aprovat els pressupostos per a l'exercici 2010, el 10% dels recursos ordinaris del pressupost ascendeix a 839.113,20 euros.  
L'import total de l'obra de la Ronda ascendeix a 3.616.873,14 euros, IVA inclòs, per la qual cosa la competència com a òrgan de contractació respecte d'aquest contracte correspon a la Junta de Govern Local, en virtut de la delegació efectuada pel Ple en sessió extraordinària celebrada el 22.06.2007.  
En aquest sentit cal ressenyar que l'article 123 del ROF disposa que les comissions informatives, integrades exclusivament per membres de la corporació són òrgans sense atribucions resolutòries que tenen per funció l'estudi, informe o consulta dels assumptes que hagen de ser sotmesos a la decisió del Ple i de la Comissió de Govern quan aquesta actue amb competències delegades pel Ple, excepte quan hagen d'adoptar-se acords declarats urgents.   
Per tot el que s'ha exposat, els acords que s'adopten en la Junta de Govern Local per delegació del Ple, com és el cas, hauran de ser dictaminats prèviament per la comissió informativa corresponent.  
2. Iniciació de l'expedient de contractació.  
L'article 93, en relació amb l'article 22, de la Llei 30/2007 de Contractes del Sector Públic que estableix que la celebració de contractes per part de les administracions públiques requerirà la prèvia tramitació del corresponent expedient, que s'iniciarà per l'òrgan de contractació que motive la necessitat del contracte en els termes que preveu l'article 22, el qual disposa que els ens, organismes i entitats del sector públic no podran celebrar altres contractes que aquells que siguen necessaris per al compliment i la realització dels seus fins institucionals. A aquest efecte, la naturalesa i extensió de les necessitats que pretenen cobrir-se per mitjà del contracte projectat, així com la idoneïtat de l'objecte i contingut per a satisfer-les, han de ser determinades amb precisió, i deixar constància d'això en la documentació preparatòria, abans d'iniciar el procediment encaminat a l'adjudicació.  
En el mateix sentit, l'article 73 del Reglament General de la Llei de Contractes de les Administracions Públiques, Reial Decret 1098/91, que disposa que els expedients de contractació els iniciarà l'òrgan de contractació que determine la necessitat de la prestació objecte del contracte, bé per figurar en plans prèviament aprovats o autoritzats, bé per estimar-se singularment necessària. A l'esmentat acord d'iniciació s'unirà l'informe raonat del servei que promoga la contractació, on s'expose la necessitat, les característiques i l'import calculat de les prestacions objecte del contracte.  
3. Contingut de l'expedient de contractació.  
L'article 110 de la Llei 30/2007 de Contractes del Sector Públic estableix que:  
1. Una vegada aprovat el projecte i prèviament a la tramitació de l'expedient de contractació de l'obra, s'efectuarà el replanteig, que consistirà a comprovar la realitat geomètrica i la disponibilitat dels terrenys necessaris per a la normal execució, que serà requisit indispensable per a l'adjudicació en tots els procediments. Així mateix s'hauran de comprovar els supòsits que figuren en el projecte elaborat i que siguen bàsics per al contracte que s'ha de celebrar.  
4. Una vegada realitzat el replanteig s'incorporarà el projecte a l'expedient de contractació.  
L'article 138 del Reglament General de la Llei de Contractes de les Administracions Públiques, RD 1098/91, que estableix que, després de realitzar el replanteig previ, es tramitarà l'expedient de contractació, i s'hi hauran d'incorporar abans de l'aprovació, com a mínim, els següents documents:  
1. Resolució aprovatòria del projecte i informe de l'oficina o unitat de supervisió.  
2. Acta de replanteig.  
3. Plec de clàusules administratives particulars informat pel servei jurídic respectiu, en els termes previstos en la disposició addicional 2a.7 de la Llei 30/2007, de Contractes del Sector Públic que disposa que l'aprovació del plec de clàusules administratives particulars anirà precedida dels informes del secretari i de l'interventor.  
4. Certificat d'existència de crèdit pressupostari, o document que legalment el substituïsca, i la fiscalització prèvia de la intervenció en els termes previstos en la Llei 47/2003, de 26 de novembre.  
4. Procediment de contractació i tramitació de l'expedient de contractació.  
Quant al procediment de contractació, l'article 122, en relació amb l'article 134 de la LCSP, disposa que l'adjudicació es realitzarà ordinàriament utilitzant el procediment obert o el procediment restringit. No obstant això, atés que les prestacions objecte del contracte estan completament definides podria utilitzar-se el procediment obert atenent com a únic criteri de selecció el del preu més baix.  
Quant a la tramitació de l'expedient, l'article 96 LCSP a sensu contrario estableix les causes de tramitació urgent de l'expedient de contractació, causes que no concorren en aquest expedient, per la qual cosa haurà d'acordar-se la tramitació ordinària.  
Vistos els fonaments jurídics precedents, seria procedent elevar a la Junta de Govern Local, amb el dictamen previ de la comissió informativa corresponent, la següent proposta d'Alcaldia:   
Primer. Aclarir i desestimar, d'acord amb el contingut d'aquest informe, els escrits d'al·legacions de Pablo Delgado Gil, en representació d'Alejandra Romero Arnau i altres, i d'Alfredo Recatalá Sales, en representació del Grup Municipal Popular.  
Segon. Aprovar el projecte de la Ronda de Moncofa redactat per Evren, SA per un import de 3.616.873,14 euros, IVA inclòs, publicar l'acord en el Butlletí Oficial de la Província de Castelló i al tauler d'anuncis de l'Ajuntament.  
Tercer. Procedir a l'exposició al públic en el Diari Oficial de la Comunitat Valenciana per al coneixement general dels resultats del procés de participació pública de l'estudi d'integració paisatgística de la Ronda de Moncofa.  
Quart. Una vegada publicats els anuncis indicats, iniciar per mitjà del procediment obert de tramitació ordinària atenent únicament al preu, la contractació de l'execució de les obres del Projecte de la Ronda de Moncofa.  
Cinqué. Que el servei que promoga la contractació emeta un informe raonat exposant la necessitat d'aquesta.  
Sisé. Que el Departament de Contractació redacte el plec de clàusules administratives particulars.  
Seté. Que la Secretaria Intervenció emeta informe del plec de clàusules administratives particulars en els termes que preveu la disposició addicional 2a.7 de la Llei 30/2007 de Contractes del Sector Públic.  
Huité. Que la Secretaria Intervenció emeta un certificat d'existència de crèdit pressupostari, o document que legalment el substituïsca, per un import de 3.616.873,14 euros i la fiscalització prèvia de la intervenció en els termes que preveu la Llei 47/2003 de 26 de novembre.  
Nové. Ordenar la incorporació a l'expedient de contractació de la documentació següent:  
1. Resolució aprovatòria del projecte i informe de l'oficina o unitat de supervisió.  
2. Acta de replantejament previ.  
3. Plec de clàusules administratives particulars informat pel servei jurídic respectiu, en els termes que preveu la disposició addicional 2a.7 de la Llei 30/2007 de Contractes del Sector Públic.  
4. Certificat d'existència de crèdit pressupostari, o document que legalment el substituïsca, per import de 3.616.873,14 euros i la fiscalització prèvia de la intervenció en els termes previstos en la Llei 47/2003 de 26 de novembre.  
És tot el que cal informar excepte millor criteri fundat en dret; no obstant això, l'alcalde adoptarà la resolució que estime procedent.»  
Vist tot el que antecedeix dispose elevar a la Junta de Govern Local, amb el dictamen previ de la comissió informativa corresponent, l'adopció dels següents acords:  
Primer. Aclarir i desestimar, d'acord amb el contingut d'aquest informe, els escrits d'al·legacions de Pablo Delgado Gil, en representació d'Alejandra Romero Arnau i altres, i d'Alfredo Recatalá Sales, en representació del Grup Municipal Popular.  
Segon. Aprovar el Projecte de la Ronda de Moncofa redactat per Evren, SA per un import de 3.616.873,14 euros, IVA inclòs, publicar l'acord en el Butlletí Oficial de la Província de Castelló i al tauler d'anuncis de l'Ajuntament.  
Tercer. Procedir a l'exposició al públic en el Diari Oficial de la Comunitat Valenciana per al coneixement general dels resultats del procés de participació pública de l'estudi d'integració paisatgística de la Ronda de Moncofa.  
Quart. Una vegada publicats els anuncis indicats, iniciar per mitjà del procediment obert de tramitació ordinària atenent únicament al preu, la contractació de l'execució de les obres del Projecte de la Ronda de Moncofa.  
Cinqué. Que el servei que promoga la contractació emeta un informe raonat exposant la necessitat d'aquesta.  
Sisé. Que el Departament de Contractació redacte el plec de clàusules administratives particulars.  
Seté. Que la Secretaria Intervenció informe el plec de clàusules administratives particulars en els termes que preveu la disposició addicional 2a.7 de la Llei 30/2007 de Contractes del Sector Públic.  
Huité. Que la Secretaria Intervenció emeta un certificat d'existència de crèdit pressupostari, o document que legalment el substituïsca, per un import de 3.616.873,14 euros i la fiscalització prèvia de la intervenció en els termes que preveu la Llei 47/2003 de 26 de novembre.  
Nové. Ordenar la incorporació a l'expedient de contractació de la documentació següent:  
1. Resolució aprovatòria del projecte i informe de l'oficina o unitat de supervisió.  
2. Acta de replantejament previ.  
3. Plec de clàusules administratives particulars informat pel servei jurídic respectiu, en els termes que preveu la disposició addicional 2a.7 de la Llei 30/2007 de Contractes del Sector Públic.  
4. Certificat d'existència de crèdit pressupostari, o document que legalment el substituïsca, per import de 3.616.873,14 euros i la fiscalització prèvia de la intervenció en els termes previstos en la Llei 47/2003 de 26 de novembre.  
Una vegada evacuats els tràmits se n'haurà de donar compte a la Junta de Govern Local.  
Contra aquest acte els interessats poden interposar, de conformitat amb el que disposa l'article 52.1 Llei 7/1985 de Bases de Règim Local, en relació amb els articles 13.2 c), 116 i 117 de la Llei 30/1992 de Règim Jurídic de les Administracions Públiques i del Procediment Administratiu Comú, recurs potestatiu de reposició en el termini d'un mes davant del Ple o bé impugnar-lo directament davant del jutjat contenciós administratiu corresponent en el termini de dos mesos. Es computen els terminis per a recórrer a partir de l'endemà de la notificació o publicació de l'acte, i tot açò sense perjudici que els interessats puguen exercir qualsevol altre recurs que estimen procedent. En el cas d'haver interposat recurs de reposició, no es podrà interposar recurs contenciós administratiu fins que siga resolt expressament o s'haja produït la desestimació presumpta del recurs interposat.   
Moncofa, 12 d'abril de 2010.- L'alcalde: José Vicente Isach Clofent.